CELEX: 32016D2321
Language: mt
Date: 2016-12-19 00:00:00
Title: Deċiżjoni ta' Implimentazzjoni tal-Kummissjoni (UE) 2016/2321 tad-19 ta' Diċembru 2016 dwar il-format taċ-ċertifikat ta' bastiment lest għar-riċiklaġġ meħtieġ skont ir-Regolament (UE) Nru 1257/2013 tal-Parlament Ewropew u tal-Kunsill dwar ir-riċiklaġġ tal-bastimenti (Test b'rilevanza għaż-ŻEE )

20.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 345/112
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2016/2321
      tad-19 ta' Diċembru 2016
      dwar il-format taċ-ċertifikat ta' bastiment lest għar-riċiklaġġ meħtieġ skont ir-Regolament (UE) Nru 1257/2013 tal-Parlament Ewropew u tal-Kunsill dwar ir-riċiklaġġ tal-bastimenti
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1257/2013 tal-Parlament Ewropew u tal-Kunsill tal-20 ta' Novembru 2013 dwar ir-riċiklaġġ tal-bastimenti u li jemenda r-Regolament (KE) Nru 1013/2006 u d-Direttiva 2009/16/KE (1), u b'mod partikolari l-Artikolu 9(9) tiegħu,
      Billi:
      
                  (1)
               
               
                  Ir-Regolament (UE) Nru 1257/2013 jistipula r-rekwiżiti għas-sidien tal-bastimenti, għall-amministrazzjonijiet u għall-organizzazzjonijiet rikonoxxuti fir-rigward tal-ħruġ, l-approvazzjoni, l-estensjoni u l-preżenza abbord ta' ċertifikati ta' bastiment lest għar-riċiklaġġ.
               
            
                  (2)
               
               
                  Skont ir-rekwiżiti tal-Artikolu 6(2)(c) tar-Regolament (UE) Nru 1257/2013, bastimenti destinati li jiġu riċiklati għandu jkollhom ċertifikat ta' bastiment lest għar-riċiklaġġ.
               
            
                  (3)
               
               
                  Skont l-Artikolu 7 tar-Regolament (UE) Nru 1257/2013, qabel kwalunkwe riċiklaġġ ta' bastiment għandu jiġi żviluppat pjan għar-riċiklaġġ tal-bastiment li jkun speċifiku għall-bastiment. Il-pjan għar-riċiklaġġ tal-bastiment għandu jindirizza kwalunkwe kunsiderazzjoni speċifika għall-bastiment li ma tkunx koperta fil-pjan tal-faċilità tar-riċiklaġġ tal-bastimenti jew li teħtieġ proċeduri speċjali.
               
            
                  (4)
               
               
                  Skont l-Artikolu 8 tar-Regolament (UE) Nru 1257/2013, il-bastimenti għandu jsirilhom stħarriġ minn uffiċjali tal-amministrazzjonijiet jew ta' organizzazzjonijiet rikonoxxuti awtorizzati mill-amministrazzjonijiet. L-għan tal-istħarriġiet hu li jikkonfermaw li l-inventarji tal-materjali perikolużi jikkonformaw mar-rekwiżiti applikabbli tar-Regolament.
               
            
                  (5)
               
               
                  Skont l-Artikolu 9(9) tar-Regolament (UE) Nru 1257/2013, wara t-tlestija b'suċċess ta' stħarriġ finali, l-amministrazzjoni jew organizzazzjoni rikonoxxuta awtorizzata minnha għandha toħroġ ċertifikat ta' bastiment lest għar-riċiklaġġ. Dak iċ-ċertifikat għandu jkollu miegħu inventarju tal-materjali perikolużi u l-pjan għar-riċiklaġġ tal-bastiment. Il-format taċ-ċertifikat ta' bastiment lest għar-riċiklaġġ għandu jkun konsistenti mal-Appendiċi 4 tal-Konvenzjoni Internazzjonali dwar ir-Reċiklaġġ ta' Bastimenti li jkun Sikur u li Jħares l-Ambjent adottata f'Ħong Kong fil-15 ta' Mejju 2009 (il-“Konvenzjoni ta' Ħong Kong”).
               
            
                  (6)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tar-Regolament dwar ir-Riċiklaġġ tal-Bastimenti stabbilit bl-Artikolu 25 tar-Regolament (KE) Nru 1257/2013,
               
            ADOTTAT DIN ID-DEĊIŻJONI:
      Artikolu 1
      Iċ-ċertifikati ta' bastiment lest għar-riċiklaġġ maħruġa skont l-Artikolu 9(9) u approvati skont l-Artikolu 10(5) tar-Regolament (UE) Nru 1257/2013 għandhom jikkonformaw mal-format stabbilit fl-Anness ta' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
      
         Magħmul fi Brussell, id-19 ta' Diċembru 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 330, 10.12.2013, p. 1.
      
         ANNESS
         
            
         Test ta 'immaġni
         
            ĊERTIFIKAT TA’ BASTIMENT LEST GĦAR-RIĊIKLAĠĠ
            skont ir-Regolament (UE) Nru 1257/2013 tal-Parlament Ewropew u tal-Kunsill dwar ir-riċiklaġġ tal-bastimenti
            (Nota: Dan iċ-ċertifikat għandu jkollu miegħu inventarju tal-materjali perikolużi u tal-pjan għar-riċiklaġġ tal-bastiment)
            (Timbru uffiċjali) (Stat)
            Maħruġ skont id-dispożizzjonijiet tar-Regolament (UE) Nru 1257/2013 bl-awtorità tal-Gvern ta’
            (Isem tal-Istat)
            minn
            (Isem sħiħ tal-persuna jew tal-organizzazzjoni awtorizzata skont id-dispożizzjonijiet tar-Regolament (UE) Nru 1257/2013)
            Dettalji tal-bastiment
            L-isem tal-vapur
            In-numru jew l-ittri distintivi
            Il-port tar-reġistru
            It-tunellaġġ gross
            In-numru tal-IMO
            L-isem u l-indirizz ta’ sid il-bastiment
            In-numru tal-identifikazzjoni tas-sid irreġistrat mal-IMO
            In-numru tal-identifikazzjoni tal-IMO tal-kumpanija
            Id-data tal-kostruzzjoni
         
         
            
         Test ta 'immaġni
         
            Dettalji tal-faċilità/faċilitajiet għar-riċiklaġġ tal-bastimenti
            Isem il-faċilità għar-riċiklaġġ tal-bastimenti
            In-numru tal-identità distintiv tal-kumpanija tar-riċiklaġġ (1)
            L-indirizz sħiħ
            Data ta’ skadenza tal-inklużjoni tal-faċilità għar-riċiklaġġ tal-bastimenti fuq il-Lista Ewropea
            (1) In-numru tal-identità kif indikat fil-lista Ewropea
            Dettalji tal-inventarju tal-materjali perikolużi
            Numru tal-identifikazzjoni/verifikazzjoni tal-inventarju tal-materjali perikolużi:
            Nota: Skont l-Artikolu 9(9) tar-Regolament (UE) Nru 1257/2013, l-inventarju tal-materjali perikolużi jiġi anness maċ-ċertifikat ta’ bastiment lest għar-riċiklaġġ. L-inventarju tal-materjali perikolużi għandu jiġi kkompilat abbażi tal-format standard muri fil-linji gwida żviluppati mill-Organizzazzjoni Marittima Internazzjonali, supplimentati, fejn applikabbli, minn linji gwida dwar aspetti speċifiċi tar-Regolament (UE) Nru 1257/2013, bħas-sustanzi elenkati f’dak ir-Regolament iżda mhux fil-Konvenzjoni ta’ Ħong Kong.
            Dettalji tal-pjan għar-riċiklaġġ tal-bastiment
            In-numru tal-identifikazzjoni/tal-verifikazzjoni tal-pjan għar-riċiklaġġ tal-bastiment:
            Nota: Skont l-Artikolu 9(9) tar-Regolament (UE) Nru 1257/2013, il-pjan għar-riċiklaġġ tal-bastiment jiġi anness maċ-ċertifikat ta’ bastiment lest għar-riċiklaġġ.
            DAN JIĊĊERTIFIKA:
            1. li l-bastiment ġie eżaminat skont l-Artikolu 8 tar-Regolament (UE) Nru 1257/2013;
            2. li l-bastiment għandu inventarju validu tal-materjali perikolużi skont l-Artikolu 5(7) tar-Regolament (UE) Nru 1257/2013;
            3. li l-pjan għar-riċiklaġġ tal-bastiment ġie kkompilat skont l-Artikolu 7(2) tar-Regolament (UE) Nru 1257/2013; u
            4. li l-faċilità/faċilitajiet għar-riċiklaġġ tal-bastiment fejn għandu jiġi rriċiklat dan il-bastiment huma inklużi fil-lista Ewropea skont l-Artikolu 16 tar-Regolament (UE) Nru 1257/2013;
            Dan iċ-ċertifikat huwa validu sa (jj/xx/ssss)
            (Data)
            Maħruġ fi
            (Post tal-ħruġ taċ-ċertifikat)
            (jj/xx/ssss):
            (Data tal-ħruġ) (Firma tal-uffiċjal debitament awtorizzat li qed joħroġ iċ-ċertifikat)
            (Siġill jew timbru tal-awtorità, skont il-każ)
         
         
            
         Test ta 'immaġni
         
            APPROVAZZJONI TAL-ESTENSJONI TAL-VALIDITÀ TAĊ-ĊERTIFIKAT SAKEMM JASAL FIL-PORT TAL-FAĊILITÀ GĦAR-RIĊIKLAĠĠ TAL-BASTIMENTI GĦAL PERJODU TA’ GRAZZJA META JAPPLIKA L-ARTIKOLU 10(5) (*)
            Dan iċ-ċertifikat għandu, skont l-Artikolu 10(5) tar-Regolament (UE) Nru 1257/2013 dwar ir-riċiklaġġ tal-bastimenti, ikun aċċettat bħala validu għal vjaġġ wieħed minn punt sa punt
            mill-port ta’:
            sal-port ta’:
            Iffirmat:
            (Firma tal-uffiċjal debitament awtorizzat)
            Post:
            Data: (jj/xx/ssss)
            (Siġill jew timbru tal-awtorità, skont il-każ)
            (*) Din il-paġna tal-approvazzjoni għandha tiġi riprodotta u miżjuda maċ-ċertifikat skont kif meħtieġ mill-Amministrazzjoni.